નવી દિલ્હી, 13 નવેમ્બર : રિઝર્વ બેંક ઓફ ઇન્ડિયા (આરબીઆઇ - RBI) નાની અને પેમેન્ટ બેંક શરૂ કરવા માંગે છે. આ માટે તે ટૂંક સમયમાં અરજીઓ મંગાવશે. આ પ્રકારની બેંકો સ્થાપીને તે નાના બિઝનેસ અને ઓછી આવક ધરાવતા લોકોને બેંકના વ્યવહાર સાથે વધારે સારી રીતે જોડવા માંગે છે. આ અંગેના નિયમો ઘડાઇ જાય તે બાદ આ મહિનાના અંતમાં તે આવી બેંકો માટે અરજીઓ મંગાવી શકે છે. આ ઉપરાંત રિઝર્વ બેંક તેની કેશ મેનેજમેન્ટ સિસ્ટમને પણ સુધારવા માંગે છે એમ આરબીઆઇની ગવર્નર રઘુરામ રાજને આજે જણાવ્યું હતું.